Arapahoene er svært rendyrkede prærieindianere. Det finnes ingen opplysninger om at de noensinne har levd andre steder, og de var spredt over et større geografisk område enn noen annen præriestamme: Sør-Dakota, Nebraska, Colorado, Wyoming og Kansas. Av språklige grunner har man imidlertid antatt at de kom til prærien fra nordøst, det vil si nærmest området ved De store sjøene.